ഇന്ദ്രന്സിന് അയ്യങ്കാളി പ്രതിഭാപുരസ്കാരം വിഴിഞ്ഞം: ശ്രീ അയ്യങ്കാളി ഇന്സ്റ്റിറ്റ്യൂട്ട് ഓഫ് ഹിസ്റ്റോറിക്കല് സ്റ്റഡീസ് പ്രഥമ ശ്രീ അയ്യങ്കാളി പ്രതിഭാപുരസ്കാരം ചലച്ചിത്രതാരവും അന്താരാഷ്ട്ര പുരസ്കാര ജേതാവുമായ നടന് ഇന്ദ്രന്സ് അര്ഹനായി. 10000 രൂപയും ഫലകവും പ്രശസ്തി പത്രവും അടങ്ങുന്നതാണ് പുരസ്കാരം. സാമൂഹ്യ പരിഷ്കര്ത്താവായ ശ്രീ അയ്യന്കാളിയുടെ കേരള ചരിത്രത്തിലെ വിവിധ ചരിത്രസംഭവങ്ങള് പുതുതലമുറയ്ക്കു ഗവേഷണ വിദ്യാര്ഥികള്ക്കും പരിചയപ്പെടുത്തുന്ന പ്രവര്ത്തനങ്ങള് നടത്തുകയും പഠന ഗവേഷണ കേന്ദ്രം യാഥാര്ഥ്യമാക്കുന്നതിന് വേണ്ടി പ്രവര്ത്തിക്കുന്ന സംഘടനയാണ് ശ്രീ അയ്യങ്കാളി ഇന്സ്റ്റ്യൂട്ട് ഓഫ് ദി ഹിസ്റ്റോറിക്കല് സ്റ്റഡീസ്. വിഴിഞ്ഞം പ്രസ് ക്ലബ്ബില് നടന്ന വാത്താ സമ്മേളനത്തില് പ്രസിഡന്റ് ഷാബു ഗോപിനാഥ്, സെക്രട്ടറി കെ. സി പ്രവീണ്, ട്രഷറര് ചന്ദ്രമോഹനന്, ഉപദേശക സമിതി അംഗങ്ങളായ ആര്. ജയകുമാര്, കോളിയൂര് സുരേഷ്, ടി.രാജേന്ദ്രന്, പി. ആര്. മനോജ് കുമാര്, സി. മോഹനന്, തുടങ്ങിയവര് പങ്കെടുത്തു.